stanford-oval/wikipedia huggingface dataset:
วีระพล นครหลวงโปรโมชั่น
ชก 4 ครั้งเป็นแชมป์โลก

วีระพลชกมวยสากลครั้งแรก ก็ได้ชิงแชมป์เลย โดยชิงแชมป์เงาของสภามวยโลก (WBC) รุ่นจูเนียร์​แบนตัมเวท​ กับโจเอล จูนิโอ นักมวยชาวฟิลิปปินส์ โดยชนะน็อกในยกที่ 3 ไป จากนั้นวีระพล อุ่นเครื่องอีก 3 ครั้ง ก็ได้ชิงแชมป์โลกของจริงกับนักมวยไทยด้วยกันเอง คือ ดาวรุ่ง ชูวัฒนะ  นับเป็นศึกสายเลือดอีกครั้ง โดยมีเดิมพันวางไว้สูงของผู้จัดการทั้งสองฝ่าย และศึกครั้งนี้ สุชาติ พิฐวุฒินันท์ เป็นผู้จัดเอง นอกจากนี้แล้ว ทั้งคู่เมื่อครั้งยังชกมวยไทย เคยมีผู้จัดการคนเดียวกัน คือ "อั้งม้อ" ชูเจริญ ระวีอร่ามวงศ์ จึงเสมือนเป็นศึกสายเลือดของนักมวยค่ายเดียวกันเองอีกด้วย ซึ่งผลการชก วีระพลเป็นฝ่ายใช้ลีลาหลอกล่อ ดักชกเอาชนะคะแนน 12 ยก ดาวรุ่งไป แม้ในยกที่ 2 จะถูกหมัดของดาวรุ่งชกเอาจนก้นเตี้ย แต่ก็ได้กลายเป็นแชมป์โลกของสมาคมมวยโลก (WBA) รุ่นแบนตัมเวท คนใหม่  และเป็น แชมป์โลกที่มีสถิติการชกมวยน้อยที่สุดเป็นอันดับสองของโลก คือ ชกเพียง 4 ครั้ง ก็ได้แชมป์โลกด้วย (อันดับหนึ่ง คือ แสนศักดิ์ เมืองสุรินทร์ และ วาซีล โลมาเชนโก ที่ชกเพียง 3 ครั้ง)
แชมป์โลกสมัยที่ 2

แต่วีระพลป้องกันตำแหน่งครั้งแรกกับ นานา คอนาดู นักมวยรองแชมป์โลก WBA อันดับ 1 ชาวกานา ที่ จังหวัดกาญจนบุรี เมื่อเดือนมกราคม พ.ศ. 2539 วีระพลก็เสียตำแหน่งไปทันที โดยแพ้ทีเคโอ​ในยกที่ 2 เท่านั้น แต่กลุ่มผู้สนับสนุนคือ สุชาติ พิสิฐวุฒินันท์ ก็ไม่ละทิ้งความพยายาม โดยตั้งเป้าไว้ที่จะให้ชิงแชมป์โลกอีกครั้ง วีระพลจึงถูกสร้างสรรค์อีกครั้งอย่างเป็นขั้นเป็นตอน ขึ้นชกสม่ำเสมอสร้างประสบการณ์และความแข็งแกร่ง เมื่อ ศิริมงคล สิงห์มนัสศักดิ์ เสียตำแหน่งแชมป์โลกสภามวยโลก (WBC) แบนตัมเวท ให้แก่ โจอิจิโร ทัตสึโยชิ นักมวยชาวญี่ปุ่นไป  วีระพลจึงมีโอกาสขึ้นชิงแชมป์อีกครั้งในฐานะรองแชมป์โลก WBC อันดับ 5 โดยที่วีระพลเดินทางไปชกถึงประเทศญี่ปุ่น และก็สามารถเอาชนะทีเคโอ โจอิจิโร ทัตสึโยชิ ไปได้ในยกที่ 6 อย่างงดงาม  เป็นที่น่าประทับใจ
ซึ่งในการชกครั้งนี้ วีระพลยังต้องเจอกับความชุลมุนจากบรรดาแฟน ๆ ของทัตสึโยชิที่เข้ามารุมทำร้ายด้วย เมื่อวีระพลและคณะได้เดินจากห้องพักถึงเวที และเมื่อชกเสร็จแล้วก็ยังต้องรออีกกว่า 30 นาที จึงจะลงจากเวทีได้
หลังจากนั้นวีระพลได้ชกป้องกันตำแหน่งอีกหลายหลายครั้ง ทั้งในและนอกประเทศ นับ 10 กว่าครั้ง  เป็นขวัญใจของแฟนมวย  ได้รับรางวัลนักกีฬายอดเยี่ยมของชาติ หลายต่อหลายครั้ง  แต่ในการป้องกันตำแหน่งครั้งที่ 15 กับ โฮซูมิ ฮาเซงาวะ นักมวยรองแชมป์โลก WBC อันดับ 4 ชาวญี่ปุ่น วีระพลกลับเป็นฝ่ายแพ้คะแนนเสียแชมป์ไปอย่างสูสี  และเมื่อได้มีการแก้มือกันอีกครั้ง ผลการชกก็ออกมาเป็นว่า วีระพลเป็นฝ่ายแพ้ทีเคโอไปในยกที่ 9 อีก แต่ วีระพลและกลุ่มผู้สนับสนุนก็ยังไม่ละความพยายาม ยังคงสนับสนุนวีระพลต่อไป โดยหวังว่าจะกลับมาเป็นแชมป์อีกครั้ง ในสมัยที่ 3
ท้ายที่สุดในวันที่ 12 มิถุนายน พ.ศ. 2551 วีระพลขึ้นชกตัดเชือกเพื่อไปหาผู้ชนะไปชิงแชมป์โลก โดยพบกับ แชมป์อินเตอร์เนชันแนล (แชมป์เงา WBC)​ วูซี มาลิงกา ชาวแอฟริกาใต้ที่ จังหวัดนนทบุรี ปรากฏว่า วีระพล สู้สังขารและสภาพร่างกายไม่ไหว เป็นฝ่ายแพ้ทีเคโอในยกที่ 4 เท่านั้น โดยในปลายยกที่ 3 วีระพลถูกหมัดรัวชุดของมาลิงกา จนลงไปกองนับแปดก่อนระฆังจะช่วยหมดยกพอดี ขึ้นยกที่ 4 วีระพลยังถูกหมัดฮุกรัวเป็นชุดของมาลิงกา   จนกรรมการบนเวทีเห็นว่าวีระพลหมดทางสู้ จึงยุติการชกไปเพียงแค่ยกที่ 4 เท่านั้น ทำให้หลังจากไฟต์นี้ ความหวังในการขึ้นชิงแชมป์โลกอีกครั้งของวีระพลต้องดับวูบลงไป แต่หลังจากนี้วีระพลก็ยังคงชกเคลื่อนไหวอีกเป็นระยะ ๆ พร้อมกับเป็นเทรนเนอร์ให้กับ นภาพล เกียรติศักดิ์โชคชัย  นักมวยในสังกัดเดียวกันเมื่อครั้งขึ้นชิงแชมป์โลก WBC รุ่นซูเปอร์แบนตัมเวท กับ โทชิอากิ นิชิโอกะ ด้วย ด้วยเห็นว่าวีระพลเคยชกกับนิชิโอกะมาแล้วถึง 4 ครั้งด้วยกัน ก่อนที่จะแขวนนวมไปในที่สุด
วีระพลเป็นคนมีหน้าตาเคร่งขรึม จึงได้รับฉายาว่า "พยัคฆ์หน้าขรึม"
ในช่วงเดือนกันยายน พ.ศ. 2560 มีกระแสข่าวว่าวีระพลเตรียมจะขึ้นชกมวยไทยกับแสนเมืองน้อย ลูกเจ้าพ่อมเหศักดิ์  อดีตนักมวยไทยชื่อดังและอดีตแชมป์โลกของสหพันธ์มวยโลก (WBF) ในรุ่นจูเนียร์แบนตัมเวท  ซึ่งแรกๆวีระพลขอปรึกษากับทางครอบครัวก่อนว่าจะให้ชกหรือไม่  ต่อมา นายณัฐเดช วชิรรัตนวงศ์ โปรโมเตอร์ศึกเพชรยินดี ได้ประกาศว่า มวยคู่นี้จะขึ้นชกกันในวันที่ 27 ธันวาคม พ.ศ. 2560 ในรายการศึกเพชรยินดี ที่เวทีราชดำเนิน โดยผลการชกเป็น แสนเมืองน้อย ลูกเจ้าพ่อมเหศักดิ์ เป็นฝ่ายเอาชนะคะแนนไปอย่างขาดลอย โดยไม่มีการถ่ายทอดสดทางโทรทัศน์ แต่มีการนำเทปบันทึกภาพมาออกอากาศทางช่องโทรทัศน์ดาวเทียมหลังการชกไม่กี่ชั่วโมง เช่นเดียวกับมวยไทยเวทีมาตรฐานตามปกติ
ชีวิตส่วนตัว

วีระพลปัจจุบันสมรสแล้ว มีลูกชายหนึ่งคน และลูกสาวหนึ่งคน หลังจากแขวนนวมแล้ว วีระพลได้เปิดกิจการร้านอาหารที่อำเภอเมืองชัยภูมิ จังหวัดชัยภูมิ ชื่อ "ร้านแชมป์โลก" โดยเป็นผู้ปรุงอาหารเอง
เกียรติประวัติ

แชมป์เงา WBC รุ่น​จูเนียร์​แบนตัมเวท​ (2537 - 2538)
ชิง, 5 ธันวาคม 2537 ชนะทีเคโอ​ ยก 3 โจเอล จูนิโอ ( ฟิลิปปินส์) ที่ ห้างสรรพสินค้านิวเวิลด์ รัตนาธิเบศร์ จ.นนทบุรี
ป้องกันครั้งที่ 1, 26 มีนาคม 2538 ชนะทีเคโอ​ ยก 9 เมลวิน มากราโม (ฟิลิปปินส์) ที่ จ.นนทบุรี
สิงหาคม 2538 สละแชมป์
แชมป์โลก WBA รุ่นแบนตัมเวท (2538 - 2539)
ชิง, 17 กันยายน 2538 ชนะคะแนน ดาวรุ่ง ชูวัฒนะ ที่ เซ็นทรัลพลาซา รัตนาธิเบศร์ จ.นนทบุรี
เสียแชมป์ 28 มกราคม 2539 แพ้ทีเคโอ​ ยก 2 นานา คอนาดู ( กานา) ที่ สนามกีฬา จ.กาญจนบุรี
แชมป์โลก WBC รุ่นแบนตัมเวท (2541 - 2549)
ชิง, 29 ธันวาคม 2541 ชนะทีเคโอ​ ยก 6 โจอิจิโร ทัตสึโยชิ ( ญี่ปุ่น) ที่ ศูนย์กีฬาในร่มกลางเทศบาลโอซากะ โอซากะ
ป้องกันแชมป์ครั้งที่ 1, 21 พฤษภาคม 2542 ชนะน็อค ยก 5 มัวโร บลังก์ ( อุรุกวัย) ที่ สนามกีฬากลาง จ.สระบุรี
ป้องกันแชมป์ครั้งที่ 2, 29 ส.ค. 2542 ชนะทีเคโอ​ ยก 7 โจอิจิโร ทัตสึโยชิ (ญี่ปุ่น) ที่ เคียวเซร่า โดม โอซากะ โอซากะ
ป้องกันแชมป์ครั้งที่ 3, 11 มีนาคม 2543 ชนะคะแนน อาดัน บาร์กัส ( เม็กซิโก) ที่ ตลาดชายแดนบ้านคลองลึก อ.อรัญประเทศ​ จ.สระแก้ว
ป้องกันแชมป์ครั้งที่ 4, 25 มิถุนายน 2543 ชนะคะแนน โทชิอากิ นิชิโอกะ (ญี่ปุ่น) ที่ โรงยิมเนเซียมเมืองทากาซาโงะ ทากาซาโงะ จังหวัดเฮียวโงะ ประเทศญี่ปุ่น
ป้องกันแชมป์ครั้งที่ 5, 5 ธันวาคม 2543 ชนะทีเคโอ​ ยก 5 โอสการ์ อาร์ซินิเอกา (เม็กซิโก) ที่ ท้องสนามหลวง
ป้องกันแชมป์ครั้งที่ 6, 14 พฤษภาคม 2544 ชนะน็อค ยก 3 ริการ์โด บาราฆัส (เม็กซิโก) ที่ โดม เดอ ปารีส ฝรั่งเศส
ป้องกันแชมป์ครั้งที่ 7, 1 กันยายน 2544 เสมอ โทชิอากิ นิชิโอกะ (ญี่ปุ่น) ที่ โยโกฮามะอารีนา จ.คานางาวะ
ป้องกันแชมป์ครั้งที่ 8, 11 มกราคม 2545 ชนะคะแนน เซร์ฆิโอ เปเรซ (เม็กซิโก) ที่ อ.ธัญบุรี จ.ปทุมธานี
ป้องกันแชมป์ครั้งที่ 9, 1 พฤษภาคม 2545 ชนะคะแนน ฮูลิโอ โกโรเนล ( โคลอมเบีย) ที่ สะพานพระราม 5 จ.นนทบุรี
ป้องกันแชมป์ครั้งที่ 10, 1 พฤษภาคม 2546 ชนะคะแนน อูโก เดียนโซ (เม็กซิโก) ที่ เดอะมอลล์ บางแค
ป้องกันแชมป์ครั้งที่ 11, 4 ตุลาคม 2546 เสมอ โทชิอากิ นิชิโอกะ (ญี่ปุ่น) ที่ สนามกีฬาแห่งชาติเรียวโงกุ โตเกียว
ป้องกันแชมป์ครั้งที่ 12, 6 มีนาคม 2547 ชนะคะแนน โทชิอากิ นิชิโอกะ (ญี่ปุ่น) ที่ ไซตามะซูเปอร์อารีนา จังหวัดไซตามะ
ป้องกันแชมป์ครั้งที่ 13, 1 พฤษภาคม 2547 ชนะทีเคโอ​ ยก 12 ฆูลิโอ เซซาร์ อาบิลา (เม็กซิโก) ที่ จ.หนองคาย
ป้องกันแชมป์ครั้งที่ 14, 11 กันยายน 2547 ชนะคะแนน เซซิลิโอ ซานโตส (เม็กซิโก) ที่ ลานหน้าเขื่อนเจ้าพระยาจ.ชัยนาท
เสียแชมป์, 16 เม.ย. 2548 แพ้คะแนน โฮซูมิ ฮาเซงาวะ (ญี่ปุ่น) ที่ สนามกีฬาต่อสู้ญี่ปุ่น โตเกียว
แชมป์ ABCO รุ่นแบนตัมเวท
ชิง, 27 พฤศจิกายน 2550 ชนะคะแนน ริชาร์ด ลาเอโน่ (ฟิลิปปินส์) ที่ โรงเรียนวัดเขมาภิรตาราม จ.นนทบุรี
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBC รุ่นแบนตัมเวท, 25 มีนาคม 2549 แพ้ทีเคโอ ยก 9 โฮซูมิ ฮาเซงาวะ (ญี่ปุ่น) ที่ เวิลด์เมมโมเรียลฮอล โคเบะ ญี่ปุ่น
ชิงแชมป์เงา WBC รุ่นแบนตัมเวท, 12 มิถุนายน​ 2551 แพ้ทีเคโอ วูซี มาลิงกา ยก 4 ที่ นนทบุรี
แหล่งข้อมูลอื่น

เทปการชกของ วีระพล นครหลวงโปรโมชั่น กับ วูซี่ มาลิงก้า เมื่อ 12 มิ.ย. 2551 ตอนที่1
เทปการชกของ วีระพล นครหลวงโปรโมชั่น กับ วูซี่ มาลิงก้า เมื่อ 12 มิ.ย. 2551 ตอนที่2
長谷川穂積ｖｓウィラポン第２戦&aq=f เทปการชกของ วีระพล นครหลวงโปรโมชั่น กับ โฮซูมิ ฮาเซงาวะ เมื่อ วันเสาร์ที่ 25 มีนาคม 2549.
รายการ ศึก M-150 พลังกำปั้นสะท้านโลก มหากุศล 100 ปี อำเภอธัญบุรี จังหวัดปทุมธานี ต้านภัยยาเสพติด เมื่อ วันศุกร์ที่ 11 มกราคม 2545.
เทปการชกของ วีระพล นครหลวงโปรโมชั่น กับ โจอิจิโร ทัตสึโยชิ เมื่อ วันอาทิตย์ที่ 29 สิงหาคม 2542.
เทปการชกของ วีระพล นครหลวงโปรโมชั่น กับ นานา คอนาดู เมื่อ วันอาทิตย์ที่ 28 มกราคม 2539
เทปการชกของ วีระพล นครหลวงโปรโมชั่น กับ โจอิจิโร ทัตสึโยชิ เมื่อ วันอังคารที่ 29 ธันวาคม 2541.
| ด ค กแชมเปียนโลกชาวไทย (เฉพาะ 4 สถาบันหลัก) |
| --- | --- |
เดอะริง:  โผน กิ่งเพชร  ชาติชาย เชี่ยวน้อย  เวนิส บ.ข.ส.  สด จิตรลดา  พงษ์ศักดิ์เล็ก ศิษย์คนองศักดิ์  ศรีสะเกษ ศ.รุ่งวิสัย 
สภามวยโลก:  โผน กิ่งเพชร  ชาติชาย เชี่ยวน้อย  เวนิส บ.ข.ส.  แสนศักดิ์ เมืองสุรินทร์  เนตรน้อย ศ.วรสิงห์  พเยาว์ พูลธรัตน์  สด จิตรลดา  สามารถ พยัคฆ์อรุณ  นภา เกียรติวันชัย  เมืองชัย กิตติเกษม  สมาน ส.จาตุรงค์  ศิริมงคล สิงห์มนัสศักดิ์  ฉัตรชัย สาสะกุล  วีระพล นครหลวงโปรโมชั่น  วันดี สิงห์วังชา  เม็ดเงิน กระทิงแดงยิม  พงษ์ศักดิ์เล็ก ศิษย์คนองศักดิ์  อีเกิล เด่น จุลพันธ์  โอเล่ห์ดง ศิษย์เสมอชัย  สุริยัน ศ.รุ่งวิสัย  คมพยัคฆ์ ป.ประมุข  ศรีสะเกษ ศ.รุ่งวิสัย  วันเฮง มีนะโยธิน  เพชรมณี ก่อเกียรติยิม 
สมาคมมวยโลก:  โผน กิ่งเพชร  ชาติชาย เชี่ยวน้อย  เบิกฤกษ์ ชาติวันชัย  เขาทราย แกแล็คซี่  เขาค้อ แกแล็คซี่  ชนะ ป.เปาอินทร์  แสน ส.เพลินจิต  ดาวรุ่ง ชูวัฒนะ  วีระพล นครหลวงโปรโมชั่น  หยกไท ศิษย์ อ.  พิชิต ช.ศิริวัฒน์  ศรพิชัย พิษณุราชันย์  ยอดดำรงค์ ศิษย์ยอดธง  ยอดสนั่น 3เคแบตเตอรี่  พูนสวัสดิ์ กระทิงแดงยิม  สมศักดิ์ ศิษย์ชัชวาลย์  เด่นเก้าแสน เก้าวิชิต  ขวัญไทย ศิษย์หมอเส็ง  พรสวรรค์ ป.ประมุข  เทพฤทธิ์ สิงห์วังชา  น็อคเอาท์ ซีพีเฟรชมาร์ท 
องค์กรมวยโลก:  รัตนชัย ส.วรพิน  ผึ้งหลวง ส.สิงห์อยู่ 
สหพันธ์มวยนานาชาติ:  สมุทร ศิษย์นฤพนธ์  เมืองชัย กิตติเกษม  ฟ้าลั่น ลูกมิ่งขวัญ  พิชิต ศิษย์บางพระจันทร์  รัตนพล ส.วรพิน  สมาน ส.จาตุรงค์  อำนาจ รื่นเริง 
| ด ค กแชมป์เงาชาวไทย |
| --- | --- |
สภามวยโลก:  ร็อคกี้ ส.จิตรลดา  ช่อ ห้าพลัง  นภา เกียรติวันชัย  อัศวิน ศ.ดุสิต  ศรีคูณ ณ ราชวัตร  สมิง เกียรติเพชร  ศักดา ส.ภักดี  ต่อศักดิ์ ศศิประภายิม  ฉัตรชัย สาสะกุล  จ้าวสิงห์ทอง นครหลวงโปรโมชั่น  วีระพล นครหลวงโปรโมชั่น  นภาพล เกียรติศักดิ์โชคชัย  ซัดดัม เกียรติยงยุทธ  แสนเมืองเลย ก่อเกียรติยิม  ประเวศน์ ศักดิ์เมืองแกลง  วันเฮง มีนะโยธิน  แท่งทอง เกียรติทวีสุข  พงษ์ศักดิ์เล็ก ศิษย์คนองศักดิ์ 
องค์กรมวยโลก:  ฤทธิชัย เกียรติประภัสร์ 
สหพันธ์มวยนานาชาติ:  รัตนพล ส.วรพิน  เอกวิทย์ สิงห์ชัชวาลย์  รัตนชัย ส.วรพิน  วันดี สิงห์วังชา  สมศักดิ์ สิงห์ชัชวาลย์  ฟ้าประกอบ รักเกียรติยิม  ฟ้าสั่ง พ.ธวัชชัย
วีรชน สุคนธปฏิภาค

| วีรชน สุคนธปฏิภาค |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 26 พฤษภาคม พ.ศ. 2558 – 16 กรกฎาคม พ.ศ. 2562
นายกรัฐมนตรี: พลเอก ประยุทธ์ จันทร์โอชา
ก่อนหน้า: ชลิตรัตน์ จันทรุเบกษา ภักดีหาญส์ หิมะทองคำ สุณิสา เลิศภควัต
ถัดไป: รัชดา ธนาดิเรก   ไตรศุลี ไตรสรณกุล
ผู้ทรงคุณวุฒิพิเศษกองทัพบก
ดำรงตำแหน่ง 1 ตุลาคม พ.ศ. 2559 – 30 กันยายน พ.ศ. 2562
 
ข้อมูลส่วนบุคคล
เกิด: 4 พฤศจิกายน พ.ศ. 2507 (60 ปี)
ศาสนา: พุทธ
ยศที่ได้รับการแต่งตั้ง
สังกัด: กองทัพบกไทย กระทรวงกลาโหม
ประจำการ: พ.ศ. 2529 - ปัจจุบัน
ยศ: พลเอก

พลเอก วีรชน สุคนธปฏิภาค ชื่อเล่น โหน่ง ผู้อำนวยการสำนักพัฒนาระบบราชการกลาโหม สำนักงานปลัดกระทรวงกลาโหม อดีตผู้ทรงคุณวุฒิพิเศษกองทัพบก อดีตรองโฆษกประจำสำนักนายกรัฐมนตรี ในรัฐบาลประยุทธ์ 1 อดีตรองผู้บัญชาการโรงเรียนข่าวทหารบก อดีตรองโฆษกกองทัพบก อดีตโฆษกกองอำนวยการรักษาความสงบเรียบร้อย
ประวัติ

พลเอก วีรชน สุคนธปฏิภาค มีชื่อเล่นว่า โหน่ง เกิดเมื่อวันที่ 4 พฤศจิกายน พ.ศ. 2507 สื่อมวลชนจึงมักเรียกว่า เสธ.โหน่ง โดยต้นตระกูลมีเทือกเถาเหล่ากอมาจากจังหวัดนครศรีธรรมราช และจังหวัดสงขลา จบการศึกษาจากโรงเรียนเตรียมทหารรุ่นที่ 22 และโรงเรียนนายร้อยพระจุลจอมเกล้ารุ่นที่ 33 เริ่มรับราชการที่ยศร้อยตรีเมื่อปี พ.ศ. 2529 ตำแหน่ง ผู้บังคับหมวด กองพลทหารราบที่ 9 (พล.ร.9) ปี พ.ศ. 2533 เลื่อนยศขึ้นเป็นร้อยเอกกองการต่างประเทศ ที่กรมข่าวทหารบก ต่อมาได้เลื่อนขึ้นเป็นรองผู้อำนวยการกองข่าว กรมข่าวทหารบก แล้วจึงเลื่อนเป็นผู้อำนวยการกองการต่างประเทศ กรมข่าวทหารบก จากนั้นเลื่อนเป็นรองผู้บัญชาการโรงเรียนข่าวทหารบก ผู้ชำนาญการกองทัพบก และผู้ทรงคุณวุฒิพิเศษกองทัพบกตามลำดับ
ในวันที่ 5 กันยายน 2562 มีพระบรมราชโองการ โปรดเกล้าฯ แต่งตั้ง พลโท วีรชน สุคนธปฏิภาค เป็นผู้อำนวยการสำนักพัฒนาระบบราชการกลาโหม สำนักงานปลัดกระทรวงกลาโหม ตั้งแต่วันที่ 1 ตุลาคม 2562 เป็นต้นไป
เคยถูกส่งไปร่วมงานรักษาสันติภาพร่วมกับสหประชาชาติ ที่ประเทศเซียร์ราลีโอน เป็นเวลา 1 ปี ได้ทุนการศึกษาของกระทรวงกลาโหมออสเตรเลีย ศึกษาต่อระดับปริญญาโท สาขาวิชาการป้องกันประเทศ มหาวิทยาลัยนิวเซาท์เวลส์
หลังการรัฐประหารของคณะรักษาความสงบแห่งชาติ พลตรี วีรชน ได้รับการแต่งตั้งให้เป็นโฆษกกองอำนวยการรักษาความสงบเรียบร้อยทำหน้าที่เป็นผู้แถลงข่าวภาษาอังกฤษ ต่อมาในวันที่ 26 พฤษภาคม พ.ศ. 2558 คณะรัฐมนตรีได้มีมติแต่งตั้งให้ดำรงตำแหน่งรองโฆษกประจำสำนักนายกรัฐมนตรี
ได้รับพระราชทานยศ พลโท เมื่อ 1 ตุลาคม พ.ศ. 2559
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2539 –  เหรียญจักรมาลา (ร.จ.ม.)
ศูนย์ ศูนย์ หนึ่ง (วงดนตรี)

| ศูนย์ ศูนย์ หนึ่ง |
| --- | --- |
ที่เกิด: ประเทศไทย
แนวเพลง: ป็อป , แด๊นซ์
อาชีพ: นักร้อง
ช่วงปี: พ.ศ. 2546 - พ.ศ. 2548
ค่ายเพลง: อาร์เอส

สมาชิก: วิจิตรา อัศนีวุฒิกร (กุ๊กกิ๊ก)   แสงเดือน อัศนีวุฒิกร (แซนดี้)   ละเอียด อัศนีวุฒิกร (อินดี้)
ศูนย์ ศูนย์ หนึ่ง (001) เป็นวงดนตรี 3 พี่น้องในสังกัดอาร์เอส ประกอบสมาชิกทั้งหมดสามคน ที่มีบุคลิกเป็นเอกลักษณ์โดดเด่น ได้แก่ กุ๊กกิ๊ก วิจิตรา อัศนีวุฒิกร , แซนดี้ สิริฌาพัชร์ อัศนีวุฒิกร (แสงเดือน อัศนีวุฒิกร) , อินดี้ ณิชพัชร์ อัศนีวุฒิกร (ละเอียด อัศนีวุฒิกร)
001 ออกอัลบั้มเพียงชุดเดียวกับทางสังกัดอาร์เอส โดยมีแนวเพลงเป็นแบบ แฟต บีต ซึ่งหมายถึงเพลงที่มีจังหวะสนุกสนานชวนให้เต้นตาม โดยมีการผสมผสานของกลิ่นอายการร้องและดนตรีแบบคนผิวสี ซึ่งเปิดตัวด้วยเพลงเร็วจังหวะสนุกสนานคิอเพลง "ฉันสวย" ก่อนจะมาโด่งดังจนมีเพลงฮิตติดชาร์ตคือเพลง "ยอมตั้งแต่หน้าประตู"
ข้อมูลส่วนตัว

| ชื่อ-นามสกุล | ชื่อเล่น | เชื้อชาติ | วันเกิด |
| --- | --- | --- | --- |
| วิจิตรา อัศนีวุฒิกร | กุ๊กกิ๊ก | ไทย  | 24 พฤศจิกายน พ.ศ. 2523 (44 ปี) |
| ละเอียด อัศนีวุฒิกร (ชื่อใหม่: ณิชพัชร์ อัศนีวุฒิกร) | อินดี้ | ไทย  | 5 ธันวาคม พ.ศ. 2519 (48 ปี) |
| แสงเดือน อัศนีวุฒิกร (ชื่อใหม่: สิริฌาพัชร์ อัศนีวุฒิกร) | แซนดี้ | ไทย  | 6 ธันวาคม พ.ศ. 2517 (50 ปี) |
ผลงาน > ผลงานเพลง > อัลบั้มปกติ

| รายละเอียดอัลบั้ม | รายชื่อเพลง |
| --- | --- |
 001  ปี: พ.ศ. 2546  สังกัด: อาร์เอส  วันวางแผงอัลบั้ม: 20 ตุลาคม พ.ศ. 2546:  ฉันสวย  ยอมตั้งแต่หน้าประตู  อย่าทำฉันเลย  ควายเท่านั้น  จากคนไม่หวังดี  ไม่อ้วนเอาเท่าไหร่  นาทีที่เจ็ด (นาทีที่เจ็บ)  อย่าเลยนะฉันไม่ดี  เกิดใหม่ง่ายกว่า  บางทีก็ไม่หอม
ผลงาน > เพลงประกอบละคร/ภาพยนตร์

เพลงประกอบละคร กุหลาบไร้หนาม ชื่อเพลง ไฟใต้น้ำ (2540) เฉพาะ อินดี้
เพลงประกอบละคร เผื่อใจไว้เจ็บ ชื่อเพลง เผื่อใจไว้เจ็บ (2541) เฉพาะ อินดี้
เพลงประกอบภาพยนตร์ ปล้นนะยะ ชื่อเพลง Lady Marmalade (2546) ขับร้องโดย 001
ผลงาน > อัลบั้มอื่น

อัลบั้ม วีวี่โค (2541) เฉพาะ กุ๊กกิ๊ก
อัลบั้ม รักสร้างโลก (2543) เฉพาะ กุ๊กกิ๊ก
อัลบั้ม เพลงของนก (2543) เฉพาะ กุ๊กกิ๊ก
อัลบั้ม buzz music เฉพาะ กุ๊กกิ๊ก
อัลบั้ม buzz music 2 เฉพาะ กุ๊กกิ๊ก
ผลงาน > ละครโทรทัศน์

แสดงละครละคร บ้านไร่เรือนตะวัน (2544) เฉพาะ แซนดี้
วิตโตรีโอ กรีโกโล

| วิททอริโอ กริโกโล่ |
| --- | --- |
ชื่อเกิด: วิททอริโอ กริโกโล่
เกิด: 19 กุมภาพันธ์ ค.ศ. 1977
ที่เกิด: โรม ,อิตาลี
แนวเพลง: คลาสสิก, โอเปร่า
อาชีพ: นักร้อง
ช่วงปี: พ.ศ. 2550-ปัจจุบัน
ค่ายเพลง: Universal

เว็บไซต์: http://www.vittoriogrigolo.com/
วิททอริโอ กริโกโล่ (Vittorio Grigolo) เกิดเมื่อวันที่ 19 กุมภาพันธ์ ค.ศ. 1977 เป็นนักร้องชาวอิตาลี วิททอริโอ เกิดที่  Rome แต่เติบโตที่ Arezzo เขาเริ่มต้นร้องเพลงเมื่อายุ 4 ปี เมื่อายุ 12 ปี เขาได้ร้องเพลงร่วมกับ ลูซิอาโน ปาวารอตติ ที่ Rome Opera House จนได้รับคำชมว่า "He's a little pavarotti" (พาราร็อตติ น้อย) พออายุได้ 18 ปี เขาได้เข้าร่วมกับ Vienna Opera Company เขาจึงกลายเป็นนักร้อง Tenor ชาวอิตาลีที่อายุน้อยที่สุด ณ  โรงอุปรากรลา สกาลา ตอนอายุ 23 ปี  วิททอริโอ ได้แจ้งเกิดในฐานะนักร้องโอเปร่า และได้ผันมาทางป๊อปเนื่องจากต้องการขยับขยายกลุ่มแฟนเพลงที่มากกว่า
ผลงานของวิทเทอริโอ กริโกโล่ > ดีวีดี

บันทึกสดที่ Hadrian's Villa ใน Tivoli ประเทศอิตาลี ซึ่งจะออกจำหน่ายในฤดูใบไม้ผลิ 2007 นี้
การแสดง/คอนเสิร์ต

เมษายน 2006 วิททอริโอแสดงคอนเสิร์ตแรกที่  Royal Albert Hall ณ ลอนดอน, สหราชอาณาจักร
กรกฎาคม 2006 วิททอริโอแสดง “Bedshaped” ณ งานประกวด Miss Universe ณ สหรัฐอเมริกา
กันยายน 2006 วิททอริโอแสดงร่วมกับ Lionel Richie ณ 'Proms in the Park'  ลอนดอน, สหราชอาณาจักร
กันยายน 2006 วิททอริโอ แสดง ณ งาน  Macy’s Passport fashion and charity events  ณ สหรัฐอเมริกา
กันยายน 2006 วิททอริโอก็ปรากฏในซีรีส์โทรทัศน์ในสหรัฐอเมริกา "Dancing with the Stars"
ตุลาคม 2006 วิททอริโอเริ่มโปรโมตในออสเตรเลีย
14 พฤศจิกายน 2006 วิททอริโอได้ปรากฏใน Dancing with the Stars ประเทศออสเตรเลีย
20-29 เมษายน 2007 ณ Roma Opera Theatre
17-19 พฤษภาคม 2007 ณ โอเปร่าเฮ้าส์, ซิดนีย์, ออสเตรเลีย
กันยายน 2007 ณ วอชิงตัน ดี.ซี., สหรัฐอเมริกา
17-19 กรกฎาคม 2008, Festival D’Orange
ดูเพิ่ม

เว็บไซต์ของวิททอริโอ กริโกโล่
เว็บไซต์เพลงวิททอริโอ กริโกโล
ศึกสายเลือด (มวย)

สำหรับความหมายอื่น ดูที่ ศึกสายเลือด (แก้ความกำกวม)
ศึกสายเลือด เป็นคำศัพท์ที่ใช้เรียกขานในวงการมวย หมายถึง การชิงแชมป์โลกระหว่างนักมวยสัญชาติเดียวกันด้วยกันเอง
ศึกสายเลือดระหว่างนักมวยสากลชาวไทย

โดยศึกสายเลือดเกิดขึ้นมาแล้วทั้งหมด 13 ครั้ง ใน 11 คู่ โดยเป็นการชกในสถาบันหลัก 12 ครั้ง สถาบันย่อย 1 ครั้ง ได้แก่
1. 26 กรกฎาคม พ.ศ. 2510 - ชาติชาย เชี่ยวน้อย ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งแรกกับ พันธ์ทิพย์ แก้วสุริยะ ที่อินดอร์สเตเดี้ยม หัวหมาก  ผลการชกชาติชายชนะน็อกยก 3
ศึกสายเลือดระหว่างนักมวยสากลชาวไทย > ศึกสายเลือดระหว่างนักมวยสากลชาวไทย ในระหว่างปี พ.ศ. 2530 - พ.ศ. 2540

2. 26 ตุลาคม พ.ศ. 2531 - เขาทราย แกแล็คซี่ ป้องกันตำแหน่งแชมป์โลกรุ่นซูเปอร์ฟลายเวท สมาคมมวยโลก (WBA) ครั้งที่ 7 กับ ก้องธรณี พยัคฆ์อรุณ ที่สนามมวยเวทีลุมพินี ผลการชกเขาทรายชนะคะแนนไปแบบเอกฉันท์
3. 15 กุมภาพันธ์ พ.ศ. 2534 - สด จิตรลดา ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งที่ 5 สมัยที่ 2 กับ เมืองชัย กิตติเกษม ที่ สนามกีฬาจังหวัดพระนครศรีอยุธยา จังหวัดพระนครศรีอยุธยา ผลการชกสดแพ้ทีเคโอยกที่ 6 เสียแชมป์โลก
4. 28 กุมภาพันธ์ พ.ศ. 2535 - เมืองชัย กิตติเกษม ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งที่ 3 กับ สด จิตรลดา ที่ฟาร์มจระเข้และสวนสัตว์สมุทรปราการ จังหวัดสมุทรปราการ ผลการชกเมืองชัยชนะทีเคโอยกที่ 9
5. 27 พฤษภาคม พ.ศ. 2538 - ดาวรุ่ง ชูวัฒนะ ป้องกันตำแหน่งแชมป์โลกรุ่นแบนตั้มเวท สมาคมมวยโลก (WBA) ครั้งที่ 2 กับ หลักหิน ซีพียิม ที่ สนามกีฬา​กลาง​จังหวัดนครศรีธรรมราช​ จังหวัดนครศรีธรรมราช ผลการชกเสมอกัน
6. 17 กันยายน พ.ศ. 2538 - ดาวรุ่ง ชูวัฒนะ ป้องกันตำแหน่งแชมป์โลกรุ่นแบนตั้มเวท สมาคมมวยโลก (WBA) ครั้งที่ 3 กับ วีระพล นครหลวงโปรโมชั่น ที่ห้างเซ็นทรัลพลาซา รัตนาธิเบศร์​ จังหวัดนนทบุรี ผลการชกดาวรุ่งแพ้คะแนนอย่างไม่เป็นเอกฉันท์ เสียแชมป์โลก
ศึกสายเลือดระหว่างนักมวยสากลชาวไทย > ศึกสายเลือดระหว่างนักมวยสากลชาวไทย ในปี พ.ศ. 2540 - พ.ศ. 2551

8. 1 มีนาคม พ.ศ. 2541 - พิชิต ช.ศิริวัฒน์ ป้องกันตำแหน่งแชมป์โลกรุ่นไลต์ฟลายเวท สมาคมมวยโลก (WBA) ครั้งที่ 2 กับ ห้าดาว ซีพียิม ที่สี่แยกราชวงศ์ เยาวราช ผลการชกพิชิตชนะคะแนนไปอย่างเอกฉันท์
9. 29 พฤศจิกายน พ.ศ. 2550 - อีเกิล เด่น จุลพันธ์ ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 5 สมัยที่ 2 กับ โอเล่ห์ดง ศักดิ์เสมอชัย ที่ลานอเนกประสงค์ กองทัพภาคที่1 ภายใน กรมทหารราบที่ 11 มหาดเล็กราชวัลลภรักษาพระองค์ เขตบางเขน ผลการชกอีเกิลแพ้คะแนนไปอย่างเอกฉันท์ เสียแชมป์โลก
10. 27 พฤศจิกายน พ.ศ. 2551 - โอเล่ห์ดง ศักดิ์เสมอชัย ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 2 กับ พรสวรรค์ ป.ประมุข ที่ศาลากลางจังหวัดพิษณุโลก ผลการชกโอเล่ห์ดงชนะคะแนนไปอย่างเอกฉันท์
ศึกสายเลือดระหว่างนักมวยสากลชาวไทย > ศึกสายเลือดระหว่างนักมวยสากลชาวไทย ในปี พ.ศ. 2553

11. 3 กันยายน พ.ศ. 2553 - โอเล่ห์ดง ซีพีเฟรชมาร์ท ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 6 กับ พรสวรรค์ ป.ประมุข ที่ ศาลากลาง จังหวัดอุทัยธานี ผลการชกเสมอกัน
12. 8 ตุลาคม พ.ศ. 2553 - พงษ์ศักดิ์เล็ก ศิษย์คนองศักดิ์ ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งแรก (สมัยที่ 2) กับ สุริยัน ศ.รุ่งวิสัย ที่จังหวัดศรีสะเกษ ผลการชกพงษ์ศักดิ์ชนะคะแนนไปอย่างเอกฉันท์
13. 5 พฤศจิกายน พ.ศ. 2553 - ขวัญไทย ศิษย์หมอเส็ง ชิงแชมป์โลกที่ว่างรุ่นมินิมั่มเวท สมาคมมวยโลก (WBA) กับ ปิ๊กมี่ เมืองชัยภูมิ ที่มหาวิทยาลัยราชภัฏพระนคร ผลการชกขวัญไทยชนะคะแนนไปอย่างไม่เป็นเอกฉันท์
แหล่งข้อมูลอื่น

คลิปวีดีโอศึกสายเลือดครั้งที่ 2 เขาทราย แกแล็คซี่-ก้องธรณี พยัคฆ์อรุณ
คลิปวีดีโอศึกสายเลือดครั้งที่ 3 สด จิตรลดา-เมืองชัย กิตติเกษม (1)
คลิปวีดีโอศึกสายเลือดครั้งที่ 13 ขวัญไทย ศิษย์หมอเส็ง-ปิ๊กมี่ เมืองชัยภูมิ
วัดพุทธบูชา

| วัดพุทธบูชา |
| --- | --- |

ที่ตั้ง: แขวงบางมด เขตทุ่งครุ กรุงเทพมหานคร 10140
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดพุทธบูชา เป็นวัดราษฎร์ สร้างขึ้นเมื่อวันที่ 2 กรกฎาคม พ.ศ. 2497 โดยมี นายเล็ก และ นางทองคำ เหมือนโค้ว เป็นผู้ยกที่ดินถวายและดำเนินการสร้างวัด นายซุ่นลี้ ได้มาสร้างกุฏิและศาลาบำเพ็ญกุศลไว้ในระยะแรก พื้นที่ตั้งของวัดเป็นที่ราบลุ่ม แวดล้อมไปด้วยสวนและบ้านเรือนประชาชน มีคูคลองและถนนเข้าถึงวัด ภายในวัดแห่งนี้ มีปูชนียวัตถุที่สำคัญคือ พระพุทธชินราชจำลอง หน้าตักกว้าง 2.90 เมตร สร้างด้วยสำริด เป็นพระประธานในอุโบสถ ระหว่างวันขึ้น 1-3 ค่ำ เดือน 3 ของทุกปี จะจัดให้มีงานนมัสการประจำปี
ศูนย์ประสานงานเขตอุตสาหกรรมซอฟต์แวร์ภาคตะวันออกเฉียงเหนือ

เขตอุตสาหกรรมซอฟต์แวร์ภาคตะวันออกเฉียงเหนือ หรือ E-Saan Software Park จัดตั้งขึ้นเมื่อ วันที่ 27 สิงหาคม พ.ศ. 2546 ซึ่งเป็นองค์กรในกำกับของมหาวิทยาลัยขอนแก่น โดยความร่วมมือและการสนับสนุนจาก หน่วยงานต่างๆ ทั้งภาครัฐและเอกชน เพื่อสนับสนุนการพัฒนาอุตสาหกรรมซอฟต์แวร์ของภาคตะวันออกเฉียงเหนือและประเทศไทย โดยเน้นถึงความจำเป็นที่จะต้องมี สถานที่จริง เพื่อเป็นแหล่งรวมของบริษัทที่ทำการผลิตและพัฒนาซอฟต์แวร์ เพื่อสนับสนุนให้เกิดความร่วมมือทางธุรกิจ และ เพื่อเป็นศูนย์รวมกิจกรรมด้านการบริการถ่ายทอดเทคโนโลยี การพัฒนาบุคลากร และ การยกระดับคุณภาพองค์กรซอฟต์แวร์ของไทย รวมถึงการส่งเสริมผู้พัฒนาผลิตภัณฑ์และบริการด้านซอฟต์แวร์ในเรื่องการตลาด การจับคู่ธุรกิจ การช่วยประสานงานหาแหล่งเงินสนับสนุนทางการเงิน และ การจัดกิจกรรมอื่น ๆ ที่เป็นประโยชน์ต่อผู้ประกอบการ และ การพัฒนาอุตสาหกรรมซอฟต์แวร์ไทย
ที่อยู่

ศูนย์ประสานงานเขตอุตสาหกรรมซอฟต์แวร์ภาคตะวันออกเฉียงเหนือ ชั้น 4 อาคารศูนย์วิชาการ มหาวิทยาลัยขอนแก่น ตำบลในเมือง อำเภอเมืองขอนแก่น จังหวัดขอนแก่น 40002 โทรศัพท์ (+66)-43-202-426 โทรสาร (+66)-43-202292
ภาระกิจการบริการของศูนย์ฯ

พัฒนาธุรกิจและการตลาด (Business Development and Market Enabling)
สนับสนุนผู้ประกอบการซอฟต์แวร์ ในการขยายช่องทางการตลาด ให้ข้อมูลข่าวสารเกี่ยวกับอุตสาหกรรมซอฟต์แวร์ของไทย ผลักดันให้เกิดพันธมิตรธุรกิจระหว่างผู้ประกอบการทั้งในและต่างประเทศ ประสานงานด้านแหล่งเงินทุนทั้งภายในและภายนอกประเทศ และส่งเสริมให้เกิดการลงทุนและร่วมทุนในธุรกิจซอฟต์แวร์
ถ่ายทอดเทคโนโลยีทางด้านซอฟต์แวร์ (Software Technology Transfering)
ฝึกอบรมบุคลากรทั้งระดับมืออาชีพและองค์กร เพื่อมุ่งเน้นการพัฒนาบุคลากรไอที ในสาขาต่างๆ โดยมีกิจกรรมหลักคือ อบรมหลักสูตรเทคโนโลยีด้านซอฟต์แวร์สำหรับนักพัฒนาซอฟต์แวร์และบุคคลทั่วไปที่ต้องการความรู้เฉพาะทาง จัดกิจกรรมเพื่อส่งเสริมและสนับสนุนให้นักพัฒนาซอฟต์แวร์ไทยก้าวสู่มาตรฐานความเชี่ยวชาญระดับสากล โดยการสอบประกาศนียบัตรไอทีในสาขาต่างๆ
บ่มเพาะธุรกิจซอฟต์แวร์ (Software Business Incubation)
เป็นบริการเพื่อเสริมสร้างนักพัฒนาซอฟต์แวร์ให้สามารถไปสู่ความสำเร็จของการธุรกิจด้านซอฟต์แวร์ โดยให้การสนับสนุนในด้านต่างๆ ได้แก่ การพัฒนาทักษะการดำเนินธุรกิจ สถานที่ทำงานพร้อมอุปกรณ์ การฝึกอบรม การให้คำปรึกษาทางด้านธุรกิจ การจับคู่ธุรกิจ การจัดหาแหล่งเงินทุน การให้คำปรึกษาทางด้านกฎหมายธุรกิจ รวมทั้งการเปิดช่องทางการตลาดทั้งในและต่างประเทศ
ส่งเสริมการสร้างนวัตกรรมแอนิเมชั่นและมัลติมีเดีย (Animation and Multimedia Innovation)
ศูนย์นวัตกรรมแอนิเมชั่นและมัลติมีเดีย หรือ AMIC เกิดจากความร่วมมือระหว่าง มหาวิทยาลัยขอนแก่น มหาวิทยาลัยมหาสารคาม สำนักงานส่งเสริมอุตสาหกรรมซอฟต์แวร์แห่งชาติ สาขาขอนแก่น และผู้ประกอบการด้าน Animation & Multimedia โดยวัตถุประสงค์ของศูนย์แห่งนี้ เปิดกว้างสำหรับบุคคลทั่วไปที่จะเข้ารับการฝึกอบรม และแลกเปลี่ยนความรู้จากผู้มีประสบการณ์ เพื่อพัฒนาสร้างสรรค์ผลงานด้าน Digital Media และนวัตกรรมใหม่ๆ ซึ่งปัญหาหลักของงานในสาขา Digital Media คือการขาดแคลนบุคลากร เงินทุน และช่องทางการตลาด  AMIC จะทำหน้าที่ สร้างคน สร้างงาน สร้างตลาด สร้างธุรกิจ โดยเน้นไปที่ Animation & Multimedia, Mobile Application & Computer Games (Edutainment)
วิจัยและพัฒนาเทคโนโลยีสารสนเทศและการสื่อสาร (ICT Research and Development)
โดยเครือข่ายความร่วมมือของผู้เชี่ยวชาญไอทีในสาขาต่างๆ ในสถาบันอุดมศึกษาในภาคตะวันออกเฉียงเหนือ ในการดำเนินกิจกรรมในการวิจัยและพัฒนาในด้าน ICT โดยเน้น Embedded System, RFID, Wireless Devices, Open Source, High Performance Computing,Software Engineering,CIMATT Web Hosting และ Business Portal Websiteให้บริการข้อมูลทางธุรกิจของจังหวัดขอนแก่นภายใต้ชื่อ"ขอนแก่น360ดอตคอม"(KhonKaen360.com) เก็บถาวร 2008-01-20 ที่ เวย์แบ็กแมชชีน
บริการพื้นที่สำนักงาน / ห้องฝึกอบรม (Office Rental and Training Facilities)
บริการให้เช่าพื้นที่สำนักงานสำหรับบริษัทพัฒนาซอฟต์แวร์เพื่อเป็นแหล่งรวมของ Cluster ของอุตสาหกรรมซอฟต์แวร์ที่จะสนับสนุนให้บริษัทต่างๆ ได้แลกเปลี่ยนประสบการณ์ และเกิดความร่วมมือทางธุรกิจและเทคโนโลยี บริการห้องฝึกอบรมอบรมคอมพิวเตอร์ ซึ่งติดตั้งเทคโนโลยีที่ทันสมัย